8.1.

În sensul fixării numărului maxim de zile în care o navă de pescuit poate fi prezentă în interiorul zonei, se aplică următoarele condiții speciale, în conformitate cu tabelul I: (a) Nava trebuie să respecte condițiile prevăzute în apendicele 1. (b) Nava trebuie să respecte condițiile prevăzute în apendicele 2 la anexa III, iar captura păstrată la bord să constea în mai puțin de 5 % cod și peste 70 % homar. (c) Debarcările totale de cod din 2002 efectuate de navă sau de către nava sau navele care utilizează unelte similare și care se califică pentru această condiție specială, mutatis mutandis, pe care aceasta le-a înlocuit în conformitate cu legislația comunitară, trebuie să reprezinte sub 5 % din debarcările totale din toate speciile, efectuate de navă în 2002 în conformitate cu debarcările în greutate în viu înregistrate în jurnalul de bord comunitar. (d) Debarcările totale de cod, limbă de mare și cambulă de Baltica din 2002 efectuate de navă sau de către nava sau navele care utilizează unelte similare și care se califică pentru această condiție specială, mutatis mutandis, pe care aceasta le-a înlocuit în conformitate cu legislația comunitară, trebuie să reprezinte sub 5 % din debarcările totale din toate speciile, efectuate de navă în 2002 în conformitate cu debarcările în greutate în viu înregistrate în jurnalul de bord comunitar. Alternativ, poate fi îndeplinită condiția ca în orice ieșire pe parcursul anului 2007, capturile de cod, limbă de mare și cambulă de Baltica să reprezinte sub 5 % din totalul capturii pe durata ieșirii, iar la bord să se afle permanent un observator. (e) Debarcările totale din 2002 efectuate de navă sau de către nava sau navele care utilizează unelte similare și care se califică pentru această condiție specială, mutatis mutandis, pe care aceasta le-a înlocuit în conformitate cu legislația comunitară, trebuie să reprezinte sub 5 % cod și peste 60 % cambulă de Baltica din debarcările totale din toate speciile, efectuate de navă în 2002 în conformitate cu debarcările în greutate în viu înregistrate în jurnalul de bord comunitar. (f) Debarcările totale din 2002 efectuate de navă sau de către nava sau navele care utilizează unelte similare și care se califică pentru această condiție specială, mutatis mutandis, pe care aceasta le-a înlocuit în conformitate cu legislația comunitară, trebuie să reprezinte sub 5 % cod și peste 5 % calcan-mare și lump din debarcările totale din toate speciile efectuate de navă în 2002 în conformitate cu debarcările în greutate în viu înregistrate în jurnalul de bord comunitar. (g) Nava trebuie să fie echipată cu o setcă cu sirec având o dimensiune a ochiurilor de plasă ≤ 110 mm și trebuie să lipsească din port cel mult câte 24 de ore. (h) Nava trebuie să arboreze pavilionul și să fie înmatriculată într-un stat membru care a elaborat un sistem, aprobat de Comisie, de suspendare automată a licențelor de pescuit pentru încălcările comise de către navele cărora li se aplică prezenta condiție specială. (i) Nava trebuie să fi fost prezentă în zonă în anii 2003, 2004, 2005 sau 2006 cu uneltele de pescuit la bord dintre cele prevăzute la punctul 4.1.b. În 2007, cantitățile de cod păstrate la bord trebuie să reprezinte sub 5 % din debarcările totale efectuate de navă din toate speciile, în conformitate cu debarcările în greutate în viu înregistrate în jurnalul de bord comunitar. În cursul unei perioade de gestionare în care o navă utilizează prezenta dispoziție, nava nu poate să transporte în niciun moment unelte de pescuit, altele decât cele specificate la punctele 4.1.b.iii. sau 4.1.b.iv. (j) Nava trebuie să respecte condițiile prevăzute în apendicele 2. (k) Debarcările totale din 2002 efectuate de navă sau de către navele care utilizează unelte similare și care se califică pentru această condiție specială, mutatis mutandis, pe care aceasta le-a înlocuit în conformitate cu dreptul comunitar, trebuie să reprezinte sub 5 % cod și peste 60 % cambulă de Baltica din debarcările totale în greutate în viu înregistrate în jurnalul de bord comunitar în perioada mai-octombrie. Cel puțin 55 % din numărul maxim de zile disponibile în conformitate cu prezenta condiție specială se aplică în zona situată la est de 4o30′V în perioada mai-octombrie. (l) Nava trebuie să respecte condițiile prevăzute în apendicele 3.